Pistekulmumittari

Pistekulmumittari (Idaea deversaria) vaalea kulmumittarilaji. Suomessa sitä tavataan vain Saaristomeren saaristossa ja lounaisella rannikkoseudulla.

 Koko ja ulkonäkö 
Pistekulmumittari on yksi monista melko samannäköisistä vaaleista ja siiviltään poikkijuovaisista mittariperhoslajeista. Erityisen samankaltaisia, joskin paljon yleisempiä ja laajemmalle levinneitä lajeja ovat mutkakulmumittari (Idaea aversata) ja kaarikulmumittari (Idaea straminata). Pistekulmumittarin erottaminen näistä voi olla vaikeaa. Pistekulmumittari on myös kolmikon pienikokoisin laji.

Pistekulmumittarin siipien pohjaväri on haalean kellertävänvaalea, ja siivissä on usein nähtävisä tummaa kehnäisyyttä. Poikkiviirut ovat ruskeat. Etusiiven ulomman poikkiviirun etuosassa on jonkin verran mutkittelua ja etureunassa selvä mutka siiven tyveä kohti. Etusiiven ulkoreuna on suora, ei koskaan sisäänpäin kaartuva, eikä ulkoreunan ripsien tyvessä ole ainakaan selkeää viirua, mutta usein pieniä pisteitä, joiden näkemiseen voi joskus tarvita suurennuslasia. Etusiiven keskiosaa värittävä keskivarjo on yleensä voimakkaan ruskea, mutta saattaa joskus olla vaaleampikin. Kaikissa siivissä on musta keskipilkku. Siipiväli on 20–28 mm.http://www.lepiforum.de/cgi-bin/lepiwiki.pl?Idaea_DeversariaMikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. http://www2.nrm.se/en/svenska_fjarilar/i/idaea_maritimaria.html

 Levinneisyys ja lentoaika 
Pistekulmumittaria tavataan Portugalista Euroopan poikki Turkkiin, Kaukasiaan ja Altaille ulottuvalla alueella. Suomessa pistekulmumittari on Ahvenanmaan, lounaissaariston ja -rannikon sekä Uudenmaan rannikkoseudun erikoisuus, jota ei tavata sisämaassa. Perhonen lentää kesäkuun lopulta elokuun alkuun.http://www.insects.fi/Lepidoptera/Geometridae/Idaea/deversaria/Idaea%20deversaria.htm 

 Elinympäristö ja elintavat 
Pistekulmumittari on rannikkolaji, joka elää avoimissa ja kuivissa ympäristöissä kuten hiekkakentillä, kalliorannoilla sekä saariston hiekkapohjaisissa metsiköissä. Harvinaisuudestaan huolimatta pistekulmumittari saattaa olla esiintymispaikallaan jopa melko runsaslukuinen. Aikuiset perhoset lentävät öisin ja tulevat valolle. Laji talvehtii keskenkasvuisena toukkana.

 Ravintokasvi 
Toukka syö erilaisten matalien kasvien kuihtuneita lehtiä sekä puiden kariketta. Ehkä myös sammalia.

 Lähteet 

 Aiheesta muualla 

 Moths and Butterflies of Europe and North Africa 
 lepidoptera.pl 

Luokka:Lehtimittarit